**ПИТАЊA ПОТЕНЦИЈАЛНИХ ПОНУЂАЧА ЗА ЈНМВ 06/2020 НАБАВКА УСЛУГА ПОПРАВКИ И ОДРЖАВАЊА МЕДИЦИНСКЕ ОПРЕМЕ**

**ПИТАЊЕ бр.1**

Поштовани,

Ускладу са Чланом 63.став 2 Закона о јавним набавкама Републике Србије (Сл.гласник 124/12) у циљу добијања додатних информација за јавну набавку број 6/2020 слободни смо да тражимо:

За партију 1 – У партији 1 сте навели апарате различитих произвођача и овим путем молимо да се раздвоји партија и да се дефибрилатор Medtronic Lifepak 12 издвоји у посебну партију.

Сматрамо да је за сервис дефибрилатора потребно обезбедити ауторизован сервис и обезбедити овлашћеног сервисера који ће стручно обавити сервис дефибрилатора.

Поред стручности, потребна је и адекватна опрема која са сигурношћу може да обезбеди квалитетно обављен посао, а ово може да пружи само овлашћени сервис и сервисер са сертификатом произвођача.

Обзиром да се тражи сервисер, сматрамо да је довољно да постоје 2 сервисера како бисе задовољио критеријум тендера, те молимо да се овај захтев измени и да уместо 4 тражите 2 сервисера.

У конкурсној документацији сте навели да тражито ISO13485, па питамо да ли ћете бити задовољни са ISO9001 стандардом и тиме изменити тражени услов у тендеру?

Молимо Вас да се руководите према горе наведеним члановима закона и у складу са Чланом 63.Став 3 Закона о јавним набавкама Републике Србије (Сл.гласник 124/12) одговорите на постављено питање и измените тражене додатне услове или уколико не желите да измените конкурсну документацију, дате образложење зашто исту нећете изменити.

ПИТАЊЕ бр.2

Поштовани,

Детаљном анализом конкурсне документације ЈН 06/2020 – набавка услуга сервисирање медицинске опреме, уочили смо да су нам потребне додатне информације и појашњења конкурсне документације, па Вас у складу са чланом 63, став 3, Закона молимо за разјашњење.

У Вашој конкурсној документацији, на страни 7: III Техничке карактеристике (спецификација) предмета набавке - став 11 захтевате да

"→ Уколико се у току тајања уговора укаже потреба за заменом резервног дела који није садржан у понуди, Понуђач се обавезује да пре замене, наручиоцу достави и релевантан доказ о стварној цени оригиналног резервног дела (рачун, предрачун или други одговарајћи доказ којим се доказује цена)."

Питање:

Да ли је Наручиоцу прихватљиво да се овај захтевани услов измени/избрише из Kонкурсне документације?

Морам да Вам напоменем да су наши трошкови према нашим принципалима пословна тајна и да нећемо бити у могућности да Вам достављамо оригинал рачун/предрачун који ми добијамо од наших принципала.

**ОДГОВОРИ КОМИСИЈЕ ЗА ЈАВНЕ НАБАВКЕ**

**ОДГОВОР –Питање бр.1**

Комисија за ЈН 06/2020 набавка услуга поправки и одржавања медицинске опрме заузела је став да се не прихвати сугестија потенцијалног понуђача. Наручилац је испитивањем тржишта установио да више понуђача може вршити захтеване услуге.

 Наручилац не ограничава конкуренцију будући да понуђачи могу наступити у заједничкој понуди или у понуди са подизвођачем, а како је дефинисано чл. 80. и 81. Закона о јавним набавкама.

**ОДГОВОР –Питање бр.2**

Уколико се за време трјања уговора у поступку ЈНМВ 06/202 – Услуге поправки и одржаваља медицинске опреме укаже потреба за заменом неког резервног дела који није обухваћен понудом, за менаџмент установе биће довољно да од изабраног понуђача пре уградње резервног дела на званичном меморандуму добије информативну понуду колико би такав део коштао. Након размотрене информатине понуде наручилац ће сходно својим финансијским могућностима одлучити да ли да се такав део замени или не. У случају да се донесе одлука да се предметни део замени наручилац ће понуђачу издати писмену сагласност .

**ДОМ ЗДРАВЉА „РУМА“РУМА**

**КОМИСИЈА ЗА ЈАВНЕ НАБАВКЕ**